open-index/open-wikipedia-markdown huggingface dataset:
The Passion of the Christ

***The Passion of the Christ*** é un filme estadounidense dirixido por Mel Gibson que se estreou no 2004.

## Sinopse 
Ano 30 da nosa era. Na provincia romana de Xudea, un carpinteiro galileo chamado Xesús de Nazaret comeza a anunciar a chegada do "reino de Deus" e rodéase dun grupo de humildes pescadores: os Apóstolos. Durante séculos, o pobo xudeu agardara a chegada do Mesías, personaxe providencial que liberaría a súa sagrada patria e instauraría unha nova orde baseada na xustiza. As ensinanzas de Xesús atraen a unha gran multitude de seguidores que o recoñecen como o Mesías. Alarmado pola situación, o Sanedrín, coa axuda de Xudas Iscariote, un dos doce Apóstolos, arresta a Xesús. Acusado de traizón a Roma, Cristo é entregado a Poncio Pilato, quen, para evitar un motín, o condena a morrer na cruz como un vulgar criminal.

## Personaxes 
* Jim Caviezel como Xesucristo
* Maia Morgenstern como Virxe María
* Monica Bellucci como María Magdalena
* Rosalinda Celentano como Satanás
* Francesco DeVito como Pedro
* Chokri Ben Zagden como Santiago o Maior
* Christo Jivkov como Xoán o Evanxelista
* Luca Lionello como Xudas Iscariote
* Hristo Shopov como Poncio Pilato
* Claudia Gerini como Claudia Procles
* Fabio Sartor como Abenader
* Luca De Dominicis como Herodes Antipas
* Mattia Sbragia como Caifás
* Toni Bertorelli como Annas
* Jarreth Merz como Simón de Cirene
* Sergio Rubini como Dismas
* Francesco Cabras como Gestas
* Giovanni Capalbo como Cassius
* Roberto Bestazoni como Malchus
* Sabrina Impacciatore como Santa Verónica
* Pietro Sarubbi como Barrabás
* Matt Patresi como Xano
* Emilio De Marchi como Romano
* Roberto Visconti como Romano
* Lello Giulivo como Romano
* Abel Jafry como 2 oficial do templo

## Galardóns e nomeamentos 
* 2004: 3 nomeamentos ó Oscar: Mellor fotografía, maquillaxe e bso.
* 2004: National Board of Review: Premio á liberdade de expresión.

## Notas 
## Véxase tamén 
### Ligazóns externas 
* Ficha na IMDb 
* Ficha en Filamffinity
Municipiu

Un ***municipiu*** (municipio en romanés, do latín *municipium*) é un nivel administrativo romanés, máis ou menos equivalente a unha cidade. Este status élle dado a poboacións urbanas grandes. Non está claro o limiar de poboación que outorga esta nomenclatura, mais adóitase aplicar a poboacións maiores de 15.000 habitantes, que se atopan dentro dunha infraestrutura urbana. As localidades que non teñen estas características clasifícanse como pobos (*oraşe*), ou se non están dentro dunha área urbana, como comunas (*comune*). Os *municipii* están gobernados por un alcalde. Non hai subdivisións oficiais destes, aínda que poden ser debullados en *cartiere*. A excepción é Bucarest, que ten un status similar ao dun condado, e está oficialmente dividido en seis sectores.

## Principais cidades 
## Notas 
## Véxase tamén 
* Lista de cidades romanesas
SD San Lorenzo de Verdillo

A **Sociedad Deportiva San Lorenzo de Verdillo**, coñecida como **San Lourenzo de Berdillo**, é un equipo de fútbol de Berdillo (Carballo). Fundouse en 1978 e conta con equipo de veteranos, séniors e xuvenís que compiten no grupo 2 (A Costa) da Segunda Autonómica.

## Historial na liga 
Actualizado a 26 de xullo de 2021.

## Notas
5-androstenediol

[miniatura|dereita|5-androstenediol.[Nomenclatura da IUPAC|Nome IUPAC: (3*S*,8*R*,9*S*,10*R*,13*S*,14*S*,17*S*)-10,13-Dimetil-2,3,4,7,8,9,11,12,14,15,16,17-dodecahidro-1*H*-ciclopenta[a]fenantreno-3,17-diol. Número CAS: 521-17-5.]]

O **5-androstenediol** (**androst-5-ene-3beta,17beta-diol** ou 5-AED)  é un dos dous androstenediois (o outro é o 4-androstenediol, que se diferencia del pola posición do dobre enlace). É un esteroide, que é metabolito das hormonas androxénicas. Adquiriu importancia porque se investigou o seu potencial como unha contramedida para protexerse das radiacións. En EEUU foi estudado polo Instituto de Investigación de Radiobioloxía das Forzas Armadas (*Armed Forces Radiobiology Research Institute*) (AFRRI) e por Hollis-Eden Pharmaceuticals, que lle deron o nome comercial de ***Neumune*** e ensaiouse para o tratamento da síndrome de irradiación aguda.

Os ensaios clínicos feitos en monos Rhesus foron exitosos. Segundo un informe de Hollis-Eden, só o 12,5% dos 40 animais tratados con *Neumune* morreron en comparación co 32,5% no grupo tratado con placebo. Nos monos o *Neumune* diminuía a trombocitopenia e a anemia resultante dunha exposición a doses radioactivas moderadas e aumentaba as probabilidades de supervivencia en caso de irradiación forte. Nos humanos sans, aumentaba a taxa de plaquetas e de neutrófilos de igual maneira ca nos monos. Posteriormente, o Departamento de Saúde e Servizos Humanos dos EEUU (HHS) cancelou o contrato con Hollis-Eden en 2007.

O 5-androstenediol é un metabolito directo do esteroide máis abundante producido polo córtex suprarrenal humano, a deshidroepiandrosterona (DHEA). O 5-androstenediol sintetízase na glándula adrenal e nas gónadas a partir da DHEA por acción do encima 17beta-hidroxiesteroide deshidroxenase. Despois é metabolizado a testosterona polo encima 3beta-hidroxiesteroide deshidroxenase. O 5-androstenediol é menos androxénico ca o 4-androstenediol, e estimula o sistema inmunolóxico. Cando se administra a ratas in vivo, o 5-androstenediol ten aproximadamente 1/70 do poder androxénico da DHEA, 1/185 do da androstenediona, e 1/475 do da testosterona. O valor do 5-androstenediol como contramedida para a radiación débese principalmente a que estimula a produción de glóbulos brancos e plaquetas..

## Biosíntese 
[miniatura|esquerda|350px|[Esteroidoxénese. O 5-androstenediol está na parte inferior esquerda.]]

## Notas
Your Highness

***Your Highness*** é un filme estadounidense dirixido por David Gordon Green que se estreou no 2011.

## Sinopse 
Thadeous (Danny McBride) pasou a vida vendo como Fabious (James Franco), o seu perfecto irmán máis vello, se embarcaba en tremendas aventuras e se facía co corazón do seu pobo. Canso de que a aventura, a admiración e o trono non chamen á súa porta, resignouse a unha vida adicada a fumar herba de bruxo, beber alcohol e seducir a doncelas desvergonzadas. Pero cando Belladona (Zooey Deschanel), a prometida de Fabious, é secuestrada polo malvado meigo Leezar (Justin Theroux), o rei dálle un ultimato ó seu fillo máis novo: se non move o cu e a rescata, acabouse a boa vida. Nada convencido da súa misión, Thadeous únese a Fabious nunha perigosa viaxe para liberar a princesa. Acompáñalles Isabel (Natalie Portman), unha misteriosa guerreira cun perigoso obxectivo. Os dous irmáns enfrontaranse a terríbeis criaturas e a cabaleiros carentes de honra antes de atopar a Belladona.

## Personaxes 
* Danny McBride como Thadeous
* James Franco como Fabious
* Natalie Portman como Isabel
* Zooey Deschanel como Belladonna
* Rasmus Hardiker como Courtney
* Toby Jones como Julie
* Justin Theroux como Leezar
* Charles Dance como Rei Tallious
* Damian Lewis como Boremont
* Simon Farnaby como Manious the Bold 
* Noah Huntley como Head Knight
* Eva Wyrwal como Raíña dos ananos
* John Fricker como Marteetee
* Brian Steele como Minotauro

## Galardóns e nomeamentos 
* 2011: Premios Razzie: Nomeado a Peor actor secundario (James Franco).

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffintiy
Cantal

O **Cantal** (15) é un departamento francés situado no centro de Francia, na rexión de Auvernia-Ródano-Alpes; o seu nome vén dos montes do Cantal, que pertencen ao Macizo Central.

## Principais cidades 
* Aurillac, *chef-lieu* (capital) do departamento
* Mauriac
* Saint-Flour

## Véxase tamén 
### Ligazóns externas 
* Páxina do Conseil Géneral do Cantal
Transbordador espacial Columbia

O **transbordador espacial Columbia**, designación **OV-102** (*Orbital Vehicle*) foi un transbordador espacial que pertenceu á frota de transbordadores espaciais da NASA. Foi o primeiro transbordador da frota e quedou destruído o 1 de febreiro de 2003 ao regreso da misión STS-107, durante a reentrada atmosférica.

## Características
O Columbia foi o primeiro transbordador en ser construído e estar operativo da frota de transbordares estadounidenses. Foi nomeado así polo primeiro veleiro americano en dar a volta ao mundo.

O voo inaugural do Columbia tivo lugar en 1981. Foi o único transbordador que non visitou a Estación Espacial Internacional ao ser demasiado pesado para chegar a ela de maneira eficiente. Despois de 26 voos foi sometido a unha revisión e renovación completas, en 1999. O segundo voo despois da renovación, a misión STS-107, rematou coa nave destruída durante a reentrada atmosférica.

## Notas 
## Véxase tamén 
### Outros artigos 
*Transbordador espacial Challenger
*Transbordador espacial Discovery
*Transbordador espacial Atlantis
*Transbordador espacial Endeavour
*Transbordador espacial Enterprise
Estadio Francisco de la Hera

O **estadio Francisco de la Hera** é un estadio de fútbol español da cidade de Almendralexo, na provincia de Badaxoz, con capacidade para 12.580 espectadores. O vello estadio inaugurouse o 12 de outubro de 1951 e foi demolido en xuño de 1996. O actual recinto foi inaugurado o 9 de setembro de 1996. Serviu de localía ao extinto CF Extremadura até a súa desaparición en 2010 e actualmente ao Extremadura UD (desde 2007) e ao Atlético San José (desde 2008).

## Historia
O vello estadio foi inaugurado o 12 de outubro de 1951, xa con Francisco de la Hera como presidente da entidade. Xogouse o partido inaugural contra o Sevilla FC, que finalmente venceu (2–4).

O novo estadio foi inaugurado o 9 de setembro de 1996 e o primeiro partido que se disputou foi a segunda xornada de liga de Primeira División entre o CF Extremadura e o Real Betis, que rematou con vitoria visitante (0–3).
Charente

A **Charente** (16)  é un departamento francés situado no centro-oeste de Francia, que pertence á rexión Nova Aquitania. Debe o seu nome ao río Charente que atravesa o departamento de leste a oeste.

## Principais cidades
*Angoulême, *chef-lieu* (capital) do departamento
*Cognac, centro da produción do coñac
*Confolens

## Véxase tamén 
### Ligazóns externas 
*Páxina do Conseil Géneral da Charente
Charente Marítimo

**Charente Marítimo** (17) (en francés: *Charente-Maritime*) é un departamento francés situado no oeste de Francia, que pertence á rexión Nova Aquitania.

## Principais cidades
*La Rochelle, *chef-lieu* (capital) do departamento.
*Jonzac.
*Rochefort.
*Saintes.
*Royan.

## Véxase tamén 
### Ligazóns externas 
*Páxina do Conseil Géneral de Charente Marítimo
Steamboy

é un filme de animación xaponés dirixido por Katsuhiro Otomo que se estreou no 2004.

## Sinopse 
Na Inglaterra vitoriana un mozo inventor chamado Ray recibe unha misteriosa bola metálica do seu avó, o científico Lloyd Steam. Dende ese intre, Ray vese empurrado a un mundo de aventuras e intrigas incribles. A bola metálica é, de feito, unha “bola de vapor”, o corazón dun misterioso e sinistro “castelo de vapor”, e o segredo dunha forza de poder incomparable. Pero hai varias organizacións poderosas ansiosas por capturar a “bola de vapor” e Ray debe decidir cal desas organizacións representa o ben e cal o mal. A conseguinte loita pola bola atravesa terra, mar e aire e impulsa a Ray á aventura máis abraiante da súa vida.

## Personaxes 
;
* Dobrado por: Anne Suzuki (xaponés), Anna Paquin (inglés)

;
* Dobrado por: Manami Konishi (xaponés), Kari Wahlgren (inglés)

;
* Dobrado por: Katsuo Nakamura (xaponés), Patrick Stewart (inglés)

;
* Dobrado por: Masane Tsukayama (xaponés), Alfred Molina (inglés)

;
* Dobrado por: Kiyoshi Kodama (xaponés), Oliver Cotton (inglés)

;
* Dobrado por: Ikki Sawamura (xaponés), Robin Atkin Downes (inglés)

;
* Dobrado por: Satoru Sato (xaponés), Rick Zieff (inglés)

;
* Dobrado por: Susumu Terajima (xaponés), Mark Bramhall (inglés)

;
* Dobrado por: Tetsu Inada (xaponés), David S. Lee (inglés)

;
* Dobrado por: Keiko Aizawa (xaponés), Kim Thomson (inglés)

;
* Dobrado por: Sanae Kobayashi (xaponés), Paula J. Newman (inglés)

;
* Dobrado por: Aiko Hibi (xaponés), Moira Quirk (inglés)
:Emma's brother.

**The Admiral**
* Dobrado por: Osamu Saka (xaponés), Oliver Muirhead (inglés)

## Galardóns e nomeamentos 
* 2004: Sitges: Mellor filme de animación.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Departamento de Cher

**Cher** (18) é un departamento francés situado no centro de Francia, que pertence á rexión Centro-Val de Loira. Debe o seu nome ao río Cher, afluente do Loira.

As súas principais cidades son Bourges (capital do departamento), Saint-Amand-Montrond e Vierzon.

## Véxase tamén 
### Ligazóns externas 
*Páxina do Conseil Géneral de Cher
Espírito Santo (homónimos)

O termo **Espírito Santo** é, segundo o Cristianismo, a terceira persoa da Deidade ou Trindade. 

Como topónimo, pode referirse a:

;En Galiza:
***O Espírito Santo**, lugar da parroquia de Lubre, no concello de Bergondo;
***O Espírito Santo**, lugar da parroquia de Cecebre, no concello de Cambre;
***O Espírito Santo**, lugar da parroquia de Coiro, no concello de Cangas;
***O Espírito Santo**, lugar da parroquia de Muros, no concello de Muros;
***O Espírito Santo**, lugar da parroquia de Soñeiro, no concello de Sada.

;Fóra de Galiza

;No Brasil
***Espírito Santo**, estado brasileiro da Rexión Sueste;
***Espírito Santo**, concello no Rio Grande do Norte;
***Espírito Santo**, barrio do concello de Betim;
***Espírito Santo**, barrio da cidade de Porto Alegre;
***Espírito Santo**, distrito de Londrina, Paraná;
***Espírito Santo do Pinhal**, concello do Estado de São Paulo;
***Espírito Santo do Turvo**, concello do Estado de São Paulo;
***Espírito Santo do Dourado**, concello de Minas Xerais;
***Cruz do Espírito Santo**, concello da Paraíba;
***Espírito Santo do Rio Pardo**, antiga denominación do municipio de Muniz Freire, no Espírito Santo;
***Espírito Santo do Oeste**, como tamén é coñecido o municipio de Paraú, no Rio Grande do Norte.

;En Mozambique
***Estuario do Espírito Santo**, brazo de mar na marxe occidental da Baía de Maputo.

;En Portugal
***Espírito Santo**, freguesía no concello de Mértola;
***Espírito Santo**, freguesía no concello de Nisa.

;En Vanuatu
***Espírito Santo**, maior illa de Vanuatu.

Amais, como apelido, pode referirse a:

***Moisés Espírito Santo**, profesor Catedrático da Universidade Nova de Lisboa do Portugal, etnólogo, sociólogo, filólogo e lingüista;
***Arismar do Espírito Santo**, músico brasileiro;
***Henrique Espírito Santo**, produtor e director de produción de cinema portugués.

## Véxase tamén
### Outros artigos
Corrèze

**Corrèze** (19) é un departamento francés situado no centro de Francia, que pertence á rexión Nova Aquitania. Debe o seu nome ao río Corrèze que o atravesa.

## Principais cidades 
* Tulle, *chef-lieu* (capital) do departamento
* Brive-la-Gaillarde
* Ussel

## Véxase tamén 
### Ligazóns externas 
* Páxina do Conseil Géneral de Corrèze
Linda Hamilton

**Linda Carroll Hamilton**, nada o 26 de setembro de 1956 en Salisbury, Maryland é unha actriz estadounidense coñecida polo seu papel de Sarah Connor nos filmes *Terminator* e *Terminator 2: O xuízo final*.

## Filmografía 
## Véxase tamén 
### Ligazóns externas 
*
Cosmic Background Explorer

**Cosmic Background Explorer** (**COBE**) foi un observatorio espacial da NASA pertencente ó programa Explorer lanzado 18 de novembro de 1989 mediante un foguete Delta 5920 desde a Base Vandenberg da Forza Aérea.

## Notas 
## Véxase tamén 
### Ligazóns externas
*Páxina web de COBE
Jim Caviezel

**James Patrick "Jim" Caviezel, Jr.**, nado o 26 de setembro de 1968 en Mount Vernon, estado de Washington, é un actor estadounidense de cine e televisión. Famoso por interpretar a Xesucristo no filme de 2004 dirixido por Mel Gibson *The Passion of the Christ*.

## Filmografía 
## Notas 
## Véxase tamén 
### Ligazóns externas
Côte-d'Or

'''Côte-d'Or'* (21) é un departamento francés situado no centro-leste de Francia, que pertence á rexión de Borgoña-Franco Condado. É o único departamento francés que non foi nomeado por criterios xeográficos, senón que foi inspirado polas cores douradas que collen no outono os viñedos da rexión.
## Principais cidades 
* Dijon, *chef-lieu'' (capital) do departamento
* Beaune.
* Montbard.

## Véxase tamén 
### Ligazóns externas 
* Páxina do Conseil Géneral de Côte-d'Or
Chameleon

é un filme xaponés dirixido por Junji Sakamoto que se estreou no 2008. Filme de suspense e vinganza baseado nun guión escrito hai 30 anos por Shoichi Maruyama, un clásico da produtora Toei, que debía protagonizar a estrela do momento, Yusaku Matsuda.

## Sinopse 
O protagonista deste filme é un misterioso rapaz con capacidade para transformarse segundo o contorno e as emocións dos que o rodean. Líder dun grupo de timadores da rúa, un día é testemuña do secuestro dun home a mans dun estraño grupo de individuos. Cando estes comezan a liquidar un por un ós membros da súa banda, tomará a xustiza pola súa man.

## Personaxes 
* Tatsuya Fujiwara como Ichiro Noda Wu
* Asami Mizukawa como Keiko Koike
* Shun Shioya como Kosuke Chuncheon
* Kosuke Toyohara como Alta Kijima

## Véxase tamén 
### Ligazóns externas 
* Ficha na IMDb 
* Ficha en Allcinema 
* Ficha en Filmaffinity
Dordoña

**Dordoña** (24) (en francés: *Dordogne*) é un departamento francés situado no suroeste de Francia, que pertence á rexión de Nova Aquitania. Debe o seu nome ao río Dordogne, que se une co río Garona para formar o estuario da Gironde.

## Principais cidades
*Périgueux, *chef-lieu* (capital) do departamento
*Bergerac.
*Nontron.
*Sarlat-la-Canéda.

## Véxase tamén 
### Ligazóns externas 
*Páxina do Conseil Géneral de Dordoña
Departamento de Doubs

**Doubs** (25)  é un departamento francés situado no leste de Francia, que pertence á rexión do Borgoña-Franco Condado. Debe o seu nome ao río Doubs.
## Historia 
O departamento do Doubs é un dos oitenta e tres departamentos creados en 1790, durante a Revolución Francesa. Foi formado a partir dunha parte da antiga provincia do Franco Condado.

En 1793, incorporouse a república de Mandeure, anexionada pola forza por Francia. Posteriormente, o 1816, tamén se incorporou o principado de Montbéliard, que anteriormente formara parte do departamento da Alto Rin .
## Principais cidades
*Besançon, *chef-lieu* (capital) do departamento
*Montbéliard
*Pontarlier

## Véxase tamén 
### Ligazóns externas 
*Páxina do Conseil Géneral de Doubs
Eure

**Eure** (27)  é un departamento francés situado no norte de Francia, que pertence á rexión de Normandía. Debe o seu nome ao río Eure, afluente do río Sena.
## Principais cidades
*Évreux, *chef-lieu* (capital) do departamento
*Vernon
*Louviers

## Véxase tamén 
### Ligazóns externas 
*Páxina do Conseil Géneral de Eure
Renoly Santiago

**Renoly Santiago**, nado o 15 de marzo de 1974 en Lajas, é un actor, cantante e escritor portorriqueño.

Acadou a popularidade nos Estados Unidos de América cando participou en 1993 na serie de televisión *CityKids* no papel de "Tito". Tamén é coñecido polo seu papel de "Raúl Sanchero" no filme de 1995 *Dangerous Minds*. En 1996, xunto con outros coñecidos actores de Hollywood no filme *Hackers* no papel de "Ramόn Sánchez", alias "Phantom Phreak". Tamén interpreta a "Mikey" en *Daylight*.

## Filmografía 
* 1993 – *CityKids*
* 1995 – *CBS Schoolbreak Special*
* 1995 – *Dangerous Minds*
* 1995 – *Hackers*
* 1996 – *Daylight*
* 1997 – *Con Air*
* 2000 – *Punks*
* 2001 – *Touched by an Angel*
* 2002 – *King Rikki*
* 2013 – *Winners & Losers*
* 2014 – *Grand Street*
* 2015 – *The Networker*
* 2016 – *The Night Of*
* 2016 – *Difficult People*
* 2017 – *The Get Down*

## Notas 
## Véxase tamén 
### Ligazóns externas 
* Ficha na IMDb
Manolo Sánchez Murias

**Manuel Sánchez Murias**, nado o 27 de novembro de 1976 en Xixón, é un exfutbolista&nbsp;e actual adestrador de fútbol español. Xogaba de dianteiro.

## Traxectoria 
### Como xogador 
Comezou a xogar ao fútbol no *Xixón industrial* e no filial do Sporting de Xixón, debutaría no primeiro equipo o 11 de xaneiro de 1998 a partir do cal xogaría tódolos encontros da tempada, ao final da cal o equipo descendeu a Segunda División.

As dúas tempadas seguintes militou no equipo asturiano en Segunda, a pesar das lesións fixo moi bo final do segundo ano, polo cal o ficharía o Celta de Vigo no ano 2000

En Vigo comezou moi ben, sendo titular, pero na oitava xornada lesionariase de gravidade co cal non volveu xogar en toda a tempada. A partir de entón sucedéronse cesións a outros clubs, primeiro ao CA Osasuna sen moito éxito, despois Numancia de Soria en Segunda División.

No ano 2003-04 regresa a Vigo, onde non consegue facerse sitio no once inicial, disputando só un encontro. No mercado de inverno foi traspasado ao CD Tenerife, onde xogou 14 encontros.

Tras esa tempada o Celta descendeu a Segunda División e repescou a Manolo, xogou máis partidos que outros anos, 12, pero sen afianzarse no once titular. O seu último encontro co Celta sería coma titular o 12 de xuño de 2005 ante o SD Eibar no que o equipo se xogaba o ascenso.

Na tempada 2005-06 ficha polo Racing de Ferrol, en Segunda División B, e co que ascende a Segunda División na tempada seguinte.

Finalmente retírase no ano 2009 para converterse no adestrador do Racing de Ferrol.

### Como adestrador 
Na súa primeira experiencia como adestrador, no Racing de Ferrol non comezou con moi bo pé, pero a metade de tempada, estando a piques de cumprir o obxectivo marcado de meter ao equipo nos postos de ascenso a Segunda División, foi cesado. O seu substituto, Michel Alonso, lonxe de mellorar os rexistros empeorounos.

Despois desta mala experiencia volveu a Mareo, onde se formara como xogador, para facerse cargo de varios equipos da canteira do Sporting de Xixón ata que o 17 de maio de 2012 se anunciou que sería o novo adestrador do Sporting de Gijón para a tempada 2012–13 en Segunda División, en substitución de Javier Clemente.. Porén a mala marcha do equipo, lonxe do ascenso, levou a que o equipo o destituíra aos dous meses de competición. Foi substituído por José Ramón Sandoval.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do adestrador en bdfutbol.com
Cromosoma 19

125px|dereita|Cromosoma 19.

O **cromosoma 19** humano é un cromosoma pertencente a un dos 23 pares de cromosomas humanos. En cada célula diploide os seres humanos temos dúas copias deste cromosoma, e nas células haploides temos unha. O cromosoma 19 clasifícase como cromosoma metacéntrico tendo en conta a posición do seu centrómero. O cromosoma 19 comprende algo máis de 63 millóns de pares de bases e representa entre o 2 e o 2,5 % do total do ADN da célula.

A identificación de xenes é un eido da xenética en activa investigación e hai diferentes métodos para determinar o número de xenes nun cromosoma, polo que as cifras poden variar segundo as fontes. O número estimado de xenes do cromosoma 19 probablemente está entre 1.300 e 1.700.

O cromosoma 19 é o de maior densidade de xenes do noso xenoma. Unha cuarta parte do cromosoma está ocupado por familias de xenes en tándem.

## Xenes 
Algúns xenes situados no cromosoma 19 son os seguintes:
* A1BG: Glicoproteína plasmática de función descoñecida. Situado no locus 19q13.43
* APOE: Apolipoproteína E, xene asociado coa enfermidade de Alzheimer
* BCKDHA: Polipéptido alfa da *cadea ramificada cetoácido deshidroxenase E1* (enfermidade do xarope de pradairo)
* CACNA1A: Canle de calcio regulada por voltaxe, tipo P/Q, subunidade alfa 1A, cuxas mutacións están asociadas coa migraña hemipléxica familiar tipo I
* COMP: proteína da matriz oligomérica da cartilaxe
* DMPK: Proteína quinase da distrofia miotónica
* EYCL1: COR DOS OLLOS 1; COR DOS OLLOS, VERDE/AZUL; GEY. Locus 19p13.1-q13.11 (OMIM3 - 227240 http://omim.org/entry/227240)
* GCDH: Glutaril-Coencima A deshidroxenase
* HAMP: Péptido antimicrobiano hepcidina, regulación do metabolismo do ferro
* HCL1: COR DO PELO 1; COR DO PELO CASTAÑO; BRHC. Locus 19p13.1-q13.11 (OMIM3 - 113750 http://omim.org/entry/113750)
* ICAM4: Glicoproteína de Landsteiner e Weiner
* KLK3: Antíxeno prostático específico (PSA)
* MCPH2: microcefalia, primaria autosómica recesiva 2
* NOTCH3: *Notch* homólogo 3 (homólogo humano dun xene de *Drosophila*)
* NRTN: Neurturina, asociada coa enfermidade de Hirschsprung
* NWD1: Proteína que contén o dominio NACHT e o dominio WD repetido 1.
* PEX11G: factor 11 gamma da bioxénese peroxisómica
* PRX: Periaxina
* SLC5A5: Transportador de solutos familia 5 (simportador de ioduro sódico), membro 5
* STK11: Serina/treonina quinase 11 (síndrome de Peutz-Jeghers)

## Enfermidades asociadas 
Algunhas das enfermidades e trastornos asociados co cromosoma 19 son :
* Enfermidade de Alzheimer
* CADASIL (certa arteriopatía cerebral)
* Miopatía centronuclear forma autosómica dominante
* Enfermidade de Charcot-Marie-Tooth
* Hipotiroidismo conxénito
* Migraña hemipléxica familiar
* Acidemia glutárica tipo 1
* Hemocromatose
* Amaurose conxénita de Leber (afecta á vista )
* Enfermidade do xarope de pradairo
* Displasia epifisaria múltiple
* Distrofia miotónica
* Miopatía miotubular forma autrosómica dominante
* Síndrome de Marfan
* Oligodendroglioma
* Síndrome de Peutz-Jeghers
* Pseudoacondroplasia
* Ataxia espiñocerebelar tipo 6
* Agammaglobulinemia ligada ao X ou enfermidade de Bruton
* Deficiencia de prolidase

## Notas
Gard

**Gard** (30)  é un departamento francés situado no sur de Francia, que pertence á rexión Occitania. Debe o seu nome ao río Gard ou Gardon, afluente do Ródano.

## Principais cidades
*Nîmes, *chef-lieu* (capital) do departamento
*Alès
*Bagnols-sur-Cèze
*Beaucaire

## Véxase tamén 
### Ligazóns externas 
*Conseil Géneral de Gard
Tebas, Grecia

miniatura|Ruínas de Tebas.
**Tebas** (en grego **Θῆϐαι**) era unha vila grega de Beocia, capital dun domo.

## Tebas na mitoloxía
### Orixes da cidade
A cidade foi fundada polo Cadmo  (ou **Cadmos**), fillo de Axenor, rei de Tiro (Fenicia) e de Telefasa, e irmán de Europa.

Chegou a Grecia buscando á súa irmá Europa, raptada por Zeus. Ao non atopala, e seguindo o consello do Oráculo de Delfos buscou un lugar onde fundar unha cidade. No sitio previsto, un dragón matou os seus compañeiros pero el venceu ao dragón e sementou os seus dentes, dos que naceron os guerreiros que lle axudaron a fundar a cidade de Tebas.

Xa ancián, o pobo de Tebas rebélase contra el. Xunto coa súa esposa busca refuxio na Iliria, onde foron finalmente transformados en serpes.

### O ciclo de Edipo
Edipo era fillo dos reis de Tebas Laio e Iocasta. Ao nacer, un oráculo revela que matará o seu pai, ante o cal decídese que morra. Un pastor é o encargado de executalo, pero só o abandona no monte, no que é atopado por outro pastor, este de Corinto, o cal o leva ante os reis de Corinto, que o adoptan dada a súa incapacidade para ter fillos.

Coñecedor da terrible profecía, foxe de Corinto, e nun camiño pelexa e mata a un home, que resulta ser Laio, o seu pai. Chegando a Tebas atopa á Esfinxe, un monstro que se alimenta dos viaxeiros e ten atemorizada a Tebas, que lle propón unha adiviña, *Cal é o único animal que na alborada anda con catro pés, ao mediodía con dous pés e á tardiña con tres pés?*, que Edipo resolve dicindo que é o home. Edipo salva a vida e a esfinxe suicídase.

Os habitantes de Tebas danlle como mostra de gratitude o trono baleiro e a man da raíña viúva, Iocasta. Xa no trono, as desgrazas que caen sobre a cidade apuntan a un home impío que atrae a cólera dos deuses. Por fin Edipo descobre toda a verdade e cégase polo que fixo. Guiado pola súa filla Antígona diríxese a Colono, alí os seus fillos pelexaran polo seu cadáver, pois será rei quen o posúa.

Máis tarde, Antígona foi condenada a ser enterrada viva como castigo por ter enterrado o cadáver do seu irmán, Polinices, a pesar da prohibición do tirano Creonte.
Bocas do Ródano

**Bocas do Ródano** (13) (en francés: Bouches-du-Rhône) é un departamento francés situado no sur de Francia, na desembocadura do río Ródano, que pertence á rexión Provenza-Alpes-Costa Azul.

## Principais cidades 
* Marsella, *chef-lieu* (capital) do departamento.
* Aix-en-Provence.
* Arles.

## Véxase tamén 
### Ligazóns externas 
* Páxina do Conseil Géneral des Bouches-du-Rhône
Alta Garona

**Alta Garona** (31) (en francés: *Haute-Garonne*) é un departamento francés situado no suroeste de Francia, que pertence á rexión Occitania. Debe o seu nome ao río Garona, que no seu curso superior atravesa o departamento.

## Principais cidades 
* Tolosa, *chef-lieu* (capital) do departamento.
* Colomiers
* Tournefeuille
* Muret
* Blagnac

## Véxase tamén 
### Ligazóns externas 
* Páxina do Conseil Géneral de Alta Garona
Sergio Álvarez Conde

280px|miniatura|Sergio en acción no 2012
**Sergio Álvarez Conde**, nado en Catoira o 3 de agosto de 1986, é un exfutbolista galego. Xogaba na demarcación de porteiro e desenvolveu case toda a súa carreira no Celta de Vigo.

## Traxectoria 
Comezou a xogar ao fútbol no Arousa Sociedade Cultural pasando no ano 1999, á idade de 17 anos, a formar parte do Celta de Vigo B, filial do equipo celeste. Tras pasar cedido unha tempada no Racing de Ferrol asentase como porteiro suplente do primeiro equipo, debutando en Segunda División o 4 de xuño de 2011 ante o FC Cartagena. Trala venda de Ismael Falcón ao Hércules CF ao final da tempada 2010-2011 converteuse no porteiro titular do Celta de Vigo.

Debutou na Primeira División no Estadio de Balaídos o 5 de outubro de 2012 na vitoria do Celta ante o Sevilla FC por 2-0.

### Selección galega 
Foi convocado pola selección galega para o partido contra Venezuela disputado no estadio de Riazor o 20 de maio de 2016, que finalizou con empate (1–1).
## Clubs 
:Inclúe partidos de 1ª, 2ª, 2ª B, Promoción de ascenso a 1ª, Copa do Rei e Europa League.

## Notas 
## Véxase tamén
Jorge Cadete

**Jorge Paulo Cadete Santos Reis**, nado en Pemba, Mozambique o 27 de agosto de 1968, foi un xogador de fútbol que xogaba na demarcación de dianteiro.

## Traxectoria 
Comezou a súa carreira futbolística na Associação Academica de Santarém na tempada 1983-1984 con 15 anos, marcando 43 goles en 18 encontros, conseguindo o Sporting de Lisboa fichalo entre moitos pretendentes.

En Lisboa debutou no primeiro equipo na tempada 1987-1988 xogando 6 partidos. Ao ano seguinte é cedido ao Vitória de Setúbal onde marca 10 goles, polo que volveu de contado ao Sporting, onde xogaría durante 6 tempadas ata o ano 1996, converténdose nun dos xogadores emblemáticos do equipo lisboeta, marcando 70 goles en máis de 180 encontros.

En abril de 1996, despois dunha longa negociación Cadete é traspasado ao Celtic de Glasgow, onde na única tempada completa en Escocia se convertería no máximo goleador da liga nacional, con 33 goles en 44 encontros, ningún de penalti. A causa da mala adaptación da súa familia a Escocia, pediría o traspaso a outro club, chegando así ao Celta de Vigo na tempada 1997-1998 polo pago de tres millóns e medio de libras.

Nesa primeira tempada en Vigo xogaría 29 encontros marcando 7 goles, pero a súa participación no equipo ao ano seguinte reduciriase a 7 partidos e un gol, polo que foi traspasado o ano seguinte ao Benfica portugués, xogando tamén no Bradford City, Estrela da Amadora, Partick Thistle, e Clube Desportivo Pinhalnovensee.

Foi 33 veces internacional coa Selección de Portugal, marcando 5 goles.

No ano 2002 participou no reality show *Big Brother Portugal*, na 1ª edición para personaxes famosos.

## Véxase tamén 
### Ligazóns externas 
* Datos do xogador en bdfutbol.com
Xavier Montoto

**Xavier Montoto Quinteiro**, nado en Lalín o 17 de abril de 1960, é un exfutbolista galego que xogaba na demarcación de centrocampista e defensa.

## Traxectoria 
Formou parte do equipo do CD Lugo que xogou en Segunda División na tempada 1992-1993, descendendo ao final da mesma. Nesa tempada disputaría 35 partidos, todos de titular, marcando dous goles.

## Véxase tamén 
### Ligazóns externas 
* Ficha do xogador en Bdfútbol 
* Ficha do xogador en Historia Real Avilés 
* Ficha do xogador en Soccer Database
Óscar Cacharrón

**Óscar Cacharrón Mojón**, nado en Ourense o 27 de febreiro de 1965, é un exfutbolista galego. Xogaba de defensa.

## Traxectoria 
Na tempada 1992–93 formou parte do equipo do CD Lugo que xogou en Segunda División, descendendo ao final da mesma. Nesta campaña disputou 31 partidos e recibiu 11 tarxetas amarelas e unha vermella.

## Véxase tamén 
### Ligazóns externas 
* Datos do xogador en bdfutbol.com 
* Datos do xogador en Soccer Database
IC 5146

**IC 5146** (tamén coñecida coma **Caldwell 19**, **Sh 2-125**, e a **Nebulosa do Casulo**) é unha nebulosa de reflexión/emisión e tamén é un obxecto de Caldwell da constelación de Cygnus. IC 5146 fai referencia específica ó cúmulo estelar mentres que Sh2-125 fai referencia á nebulosa. A súa magnitude varía segundo a fonte, que sería entre 10,0 a 7,2. As súas coordenadas celestiais son RA  e DEC . Está preto da estrela visible a simple vista Pi Cygni, do cúmulo aberto NGC 7209 da constelación de Lacerta, e tamén está preto do brillante cúmulo aberto M39. O cúmulo está aproximadamente a uns 4.000 anos luz de distancia, e a súa estrela central formouse hai tan só 100.000 anos; a nebulosa ten uns 12&nbsp;arcmins de diámetro, o cal son case 12,5 anos luz de diámetro. Cando se observa IC 5146, a nebulosa escura Barnard 168 (B168) é unha parte inseparable da experiencia, esta nebulosa forma unha especie de tona aberta que rodea a toda a nebulosa e que se proxecta cara ao oeste, dándolle o toque final de envoltorio aberto ó casulo.

## Notas 
## Véxase tamén 
### Outros artigos 
* Nebulosa de emisión
* Nebulosa de reflexión
* Nebulosa escura

### Ligazóns externas 
* SEDS – IC 5146
* Simbad – IC 5146
* NED – IC 5146
* IC5146 
* Sharpless Catalog 125
*
Xosé Domínguez

**Xosé Domínguez Vázquez**, nado en Pontevedra o 15 de xaneiro de 1962, é un exfutbolista galego. Xogaba de porteiro.

## Traxectoria 
Domínguez xogou durante case todo a súa carreira no CD Lugo, co que conseguiu o ascenso á Segunda División en 1992 e formando parte ao ano seguinte, tempada 1992–93, do equipo do CD Lugo que xogou na categoría de prata, descendendo ao final da mesma. Nesta campaña disputou 22 partidos, recibindo 22 goles e dúas 2 tarxetas amarelas. Na anterior tempada marcou un gol no Estadio Los Pajaritos ante o Numancia en Segunda B dende a súa propia portería.

## Véxase tamén 
### Ligazóns externas 
* E gol de Domínguez. Crónica do gol conseguido ante o Numancia
Ramiro Iglesias

**José Ramiro Iglesias Covelo**, nado na Coruña o 1 de setembro de 1963, é un exfutbolista galego que xogaba na demarcación de centrocampista.

## Traxectoria 
Formouse nas categorías inferiores do Deportivo da Coruña, debutando co Fabril na tempada 1979/80, na Terceira División. Debutou co primeiro equipo do Deportivo o 26 de outubro de 1980, con 17 anos e 55 días, nun derbi contra o Celta de Vigo en Balaídos, no que tivo que ser substituído no minuto 24 por lesión.

Na seguinte campaña debutou na Segunda División, nunha derrota a domicilio fronte o Burgos CF (0–1). En xaneiro de 1984 saíu cedido ao Calvo Sotelo de Puertollano, co que xogou ata final de tempada na Segunda División B, logrando o ascenso a Segunda. Na campaña seguinte foi cedido ao Pontevedra de José Luis Viñas, onde disputou 40 partidos. Na tempada 1985/86 disputou unha última campaña co Fabril antes de deixar o club.

Fichou entón polo Lugo, co que miitou dúas tempadas na Segunda B, sendo o máximo goleador do equipo na segunda delas, 1987/88, con 10 tantos. Na tempada seguinte fichou polo Xuventude Cambados, que se reforzou con outros xogadores como Millán, Dibuja, Bericat, Marsillas, Collazo, Domingo ou Pupi, para tentar o ascenso á Segunda División B. O obxectivo cumpriuse, acabando o equipo campión do seu grupo, con 13 puntos de vantaxe sobre o Xuvenil de Ponteareas, e Ramiro xogou unha tempada máis co club cambadés en Segunda B.

Entre 1990 e 1992 xogou co Endesa As Pontes na Segunda B, sumando un total de 14 goles en 88 partidos. Na tempada 1992/93 xogou co Lugo na Segunda División, na primeira tempada da historia do club lucense en dita categoría. Disputou 31 partidos e marcou 2 goles, e o Lugo acabou descendendo ao remate da campaña. Militou outra tempada no club branco e vermello, antes de regresar en 1994 ao Endesa As Pontes, no que xogou durante os seguintes sete anos, ata 2001.

## Notas
La sombra del viento

***La sombra del viento*** é unha novela en lingua castelá de Carlos Ruiz Zafón, publicada en 2001 por Editorial Planeta. É o primeiro volume dunha tetraloxía ambientada en Barcelona, continuada pola precuela *El juego del ángel* (abril de 2008) e a secuela *El prisionero del cielo* (2011). Converteuse nun best-séller internacional, sendo traducida a máis de 30 idiomas e vendendo 15 millóns de exemplares.

## Trama 
A novela está ambientada na Barcelona da posguerra, entre 1945 e 1956. Daniel Sempere é un rapaz de 10 anos orfo de nai e fillo dun libreiro. No verán de 1945 o pai lévao ao Cemiterio dos Libros Esquecidos, unha vella biblioteca cunha gran cantidade de libros abandonados e coidados con agarimo por un pequeno número de iniciados. Conforme á tradición, cada vez que alguén leva un novo iniciado, este ten dereito a levar un libro, que debe coidar como a vida propia. Daniel escolle *La sombra del viento*, de Julián Carax, que le esa mesma noite na casa. Abraiado, procura outros libros do mesmo autor, pero non logra atopar ningún. Todo o que consegue son historias sobre un home estraño que se fai chamar Laín Coubert (como un personaxe do libro que resulta ser o Diaño) que persegue os libros de Carax para prenderlles lume.

Nese punto a novela convértese nunha historia dentro doutra. Daniel, xa adolescente, procura outras obras de Julián e descobre a historia do autor.

## Personaxes 
* Daniel Sempere: personaxe principal. Fillo dun libreiro.
* Tomás Aguilar: mellor amigo de Daniel Sempere.
* Fermín Romero de Torres: vagabundo, faise amigo de Daniel e pasa a traballar na librería.
* Beatriz Aguilar: irmá de Tomás, convértese na muller de Daniel.
* Clara Barceló: sobriña de Gustavo Barceló.
* Julián Carax: escritor e pianista.
* Francisco Javier Fumero: policía.
* Miquel Moliner: amigo da infancia de Julián Carax.
* Padre Fernando Ramos: compañeiro da escola de Julián.
* Jorge Aldaya: amigo da infancia de Julián Carax.
* Penélope Aldaya: irmá de Jorge e amante de Julián.
* Jacinta Coronado: aia de Penélope.
* Nuria Monfort: compañeira de traballo de Julián e amante súa. Filla de Isaac Monfort, vixilante do *Cementerio dos Libros Olvidados*.

## Notas 
## Véxase tamén 
### Ligazóns externas 
* Lugares do libro, marcados no mapa de Barcelona e en Google Earth .
* Web sobre o libro
Miro Suárez

**Edelmiro Suárez Vázquez**, nado na Coruña o 29 de xullo de 1968 é un exfutbolista galego que xogaba na demarcación de dianteiro.

## Traxectoria 
A maior parte da súa carreira futbolística transcorreu no Racing de Santander no cal xogaría durante catro tempadas, disputando 122 encontros e marcando 24 goles e co cal chegaría a xogar dúas tempadas en Primeira División, disputando 29 partidos e marcando 8 goles. Dende Santander sería traspasado ao CD Logroñés, tamén de Primeira División, onde so disputaría 8 encontros, un dos cales de titular. De Logroño pasaría a xogar a Murcia e finalmente a Lugo.

No CD Lugo formaría parte do combinado que xogaría en Segunda División na tempada 1992-1993, tempada na cal xogaría 9 encontros

## Véxase tamén 
### Ligazóns externas 
* Ficha do xogador en BDFútbol
Xavi Rodríguez Carballa

**Xavi Rodríguez Carballa**, nado na Illa de Arousa o 1 de xuño de 1967, é un exfutbolista galego que xogaba na demarcación de centrocampista.

Formou parte do equipo do CD Lugo que xogou en Segunda División na tempada 1992-1993, descendendo ao final da mesma. Tempada na cal disputaría 12 encontros marcando 1 gol.

## Véxase tamén 
### Ligazóns externas 
* Ficha do xogador en BDFútbol
Eure e Loir

**Eure e Loir** (28)  é un departamento francés situado no centro de Francia, que pertence á rexión Centro-Val de Loira. Debe o seu nome ao río Eure, afluente do Sena, e ao río Loir.

## Principais cidades
*Chartres, *chef-lieu* (capital) do departamento
*Chateaudun
*Dreux
*Nogent-le-Rotrou

## Véxase tamén 
### Ligazóns externas 
*Páxina do Conseil Géneral de Eure e Loir
Óscar Manuel Rodríguez Vázquez

**Óscar Manuel Rodríguez Vázquez**, nado en Lugo o 6 de maio de 1972, é un exfutbolista galego que xogaba na demarcación de centrocampista.

## Traxectoria 
Formou parte do equipo do CD Lugo que xogou en Segunda División na tempada 1992-1993, descendendo ao final da mesma. Nesa tempada disputou 6 encontros e marcou 1 gol. Posteriormente xogou no Racing Club de Ferrol en 1993-1994, disputando co cadro verde 12 partidos na Segunda División B.

## Véxase tamén 
### Ligazóns externas 
* Ficha do xogador en BDFútbol
José Manuel Álvarez Fernández (futbolista)

**José Manuel Álvarez Fernández**, nado en Granada o 28 de marzo de 1967 é un exfutbolista español que xogaba na demarcación de dianteiro.

## Traxectoria 
Desenvolveu boa parte da súa carreira futbolística no Real Oviedo, co cal chegou a xogar en Primeira División. Tras catro tempadas na máxima categoría foi traspasado ao CD Lugo, onde fromou parte do equipo que logrou o ascenso a Segunda División na tempada 1991/92, descendendo ao ano seguinte. Disputou un total de 82 partidos co Lugo, marcando 15 goles. 
En 1993 foi traspasado á SD Compostela, equipo co que logrou o ascenso á Primeira División na súa primeira tempada. Xogou co club santiagués na máxima categoría e en 1995 fichou polo Mensajero, onde xogou un ano antes de pasar ao Langreo, onde puxo fin á súa carreira.
Cidade do Fútbol de Las Rozas

[300px|miniatura|Cidade do Fútbol de [Las Rozas de Madrid|Las Rozas]]

A **Cidade do Fútbol de Las Rozas** é un conxunto de instalacións deportivas propiedade da Real Federación Española de Fútbol, e onde ten a súa sede social esta federación.

Sitúase no municipio de Las Rozas, Comunidade de Madrid (España). Foi aberta en 2003.

Baseada nunha idea do arquitecto Gerardo Ayala, autor do proxecto coñecido como «Génesis», a Cidade do Fútbol está construída sobre unha superficie de 12 ha. Este proxecto custou ao redor de 42 millóns de euros.

## Instalacións 
* A sede central da RFEF
* Cinco campos de fútbol
* Un ximnasio
* Zona de prensa
* Un pavillón multiúsos
* Unha residencia deportiva
* Unha área social e de formación 
* Servizos médicos

## Datos xerais 
**Dirección:** Ramón y Cajal, s/nCP: 28230Las Rozas (Madrid)

A Cidade do Fútbol atópase a uns 5 km do centro urbano de Las Rozas de Madrid, xunto ao parque empresarial de Las Rozas, a 24 quilómetros da capital. Para chegar, accédese pola estrada da Coruña (A-6) e atópase xunto ao centro comercial Las Rozas Village.

## Notas 
## Véxase tamén 
### Ligazóns externas 
* Sitio web oficial 
* Fotos da cidade do fútbol
Polandball

miniatura|200px|Unha imaxe de Polandball xerada por un usuario.
**Polandball**, tamén coñecido polo nome de *countryball* (país-bola), é un fenómeno de Internet que naceu no foro do sitio web alemán Krautchan.net na segunda metade do ano 2009. Este fenómeno maniféstase en numerosos webcómics, nos que os diferentes países vénse representados coma persoas esféricas que interactúan entre si, normalmente en inglés mal empregado, facendo burla dos estereotipos nacionais e das relacións internacionais entre os países representados nas viñetas.

## Historia 
A orixe de Polandball está vencellada a unha "guerra cibernética" que tivo lugar entre usuarios polacos e outros usuarios de drawball.com durante o mes de agosto de 2009. Este sitio web, ofrece un lenzo virtual que da a posibilidade ós seus usuarios de debuxar o que desexen, e a debuxar sobre imaxes que outros usuarios xa debuxaron con anterioridade. Varios usuarios polacos tiveron a idea de debuxar a bandeira de Polonia dentro da circunferencia, ó que lle seguiron centos de usuarios que trataron de facerse co control do debuxo coas cores da bandeira polaca, coa palabra "POLSKA" escrita no medio. Este acto foi contrarrestado por membros de 4chan, que cubriron a devandita imaxe cunha esvástica xigante.

A raíz destes feitos, no sitio web Krautchan.net comezouse a publicar unha serie de parodias empregando o programa de edición de imaxes Microsoft Paint, para mofarse nun modo apolítico dun usuario polaco que participaba nesa mesma páxina, que empregaba o idioma inglés dun modo incorrecto. Estes debuxos empregáronse posteriormente por parte de usuarios rusos, nos que se caracterizaba as Polandball en ton político.

A premisa de Polandball, que gañou en popularidade a raíz do accidente aéreo en Smolensk no que faleceu o presidente polaco Lech Kaczynski, é a representación de Polonia e a súa historia, as relacións con outros países, e os seus estereotipos, poñendo especial fincapé na megalomania polaca e os complexos nacionais.

## Notas 
## Véxase tamén 
### Ligazóns externas 
* Polandball en Knowyourmeme.com
* Polandball en militaryphotos.net
Luna, el misterio de Calenda

***Luna, el misterio de Calenda*** foi unha serie de amor e misterio, emitida por Antena 3 entre o 10 de abril de 2012 e o 10 de abril de 2013. Está producida por Daniel Écija e protagonizada por Belén Rueda e rodada en distintos puntos de Castela e León: Candelario (Salamanca) e tamén Ávila e Segovia.

A serie conta a vida dos habitantes de Calenda, un lugar misterioso e oculto onde a existencia de homes lobo parece moito máis que unha simple lenda.

## Argumento 
O capitán Costa desapareceu en Calenda, e Sara, a súa muller, non vai parar ata atopalo e volver unir á súa familia. Sara, xuíza, chega a Calenda en busca de respostas, pero o que alí atopou non foron máis que preguntas: que ocultan os seus habitantes e que esconden os seus bosques.

Sara pronto descubrirá que o seu esposo tamén agochaba cousas, e pensa chegar ao fondo do asunto.

## Localizacións 
A serie está rodada en Candelario un pobo da serra de Salamanca e as fachadas dalgúns dos seus edificios están localizadas en Las Navas del Marqués, municipio de Ávila. O piñeiral que aparece no primeiro capítulo é un bosque situado en El Espinar, pobo de Segovia.

## Repartimento 
## Capítulos e audiencias 
## Notas 
## Véxase tamén 
### Ligazóns externas 
* Ficha en IMDb 
* Sitio oficial 
* Luna Calenda
Windows 8

**Windows 8** é unha versión  de Microsoft Windows, a familia de sistemas operativos producidos por Microsoft para uso en ordenadores persoais, incluíndo escritorios domésticos e empresas, netbooks, tabletas, servidores e centros multimedia, sacado á venda o 26 de outubro de 2012. Engade soporte para procesadores ARM, así como as tradicionais microprocesadores x86 de Intel e AMD. A interface de usuario foi modificado para o facer máis axeitado para uso con pantalla táctil, en adición ao rato tradicional e teclado. Respecto ás edicións anteriores, Microsoft cambiou a terminoloxía das diferentes versións que ofrecía do seu sistema. Así, en Windows 8 existe unha versión RT (deseñada para dispositivos con arquitectura ARM, é dicir, especialmente teléfonos intelixentes e tabletas) e dentro xa das versións indicadas para escritorio atopamos: Windows 8 (versión básica, válida para calquera usuario estándar), Windows 8 Pro (engade funcionalidades como o control do escritorio remotamente, o Windows Media Center, o sistema de virtualización Hyper-V e o cifrado das unidades coas ferramentas como BitLocker e BitLocker to Go) e Windows 8 Enterprise (especialmente deseñado para grandes empresas (inclúe Windows to Go, DirectAcess, BranchCache e AppLocker).
Blas García González

**Blas García González**, nado o 3 de xuño de 1962 en Sotu'l Barcu (Asturias), é un exfutbolista español. Xogaba de defensa.

## Traxectoria 
Debutou na tempada 1990–91&nbsp;no Real Avilés&nbsp;en Segunda División, equipo que na campaña 1991–92 descendeu a Segunda División B.

Na tempada 1992–93 fichou polo CD Lugo, descendendo ao final da mesma. Nesa tempada disputou 19 partidos, 18 deles coma titular.

## Véxase tamén 
### Ligazóns externas 
* Datos do xogador en bdfutbol.com
Javier Delmas

**Javier Delmas Julver**, nado en Zaragoza o 30 de setembro de 1965, é un exfutbolista que xogaba na demarcación de defensa.
Formou parte do equipo do CD Lugo que xogou en Segunda División na tempada 1992-1993, descendendo ao final da mesma. Tempada na cal disputaría 18 partidos marcando un gol e sendo expulsado unha vez.

## Véxase tamén 
### Ligazóns externas 
* Ficha do xogador en BDFútbol